CELEX: 62017TN0572
Language: el
Date: 2017-08-21 00:00:00
Title: Υπόθεση T-572/17: Προσφυγή-αγωγή της 21ης Αυγούστου 2017 — UC κατά Κοινοβουλίου

30.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/31
            
         Προσφυγή-αγωγή της 21ης Αυγούστου 2017 — UC κατά Κοινοβουλίου
   (Υπόθεση T-572/17)
   (2017/C 369/43)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: UC (εκπρόσωπος: A. Tymen, δικηγόρος)
   
      Καθού-εναγόμενο: Ευρωπαϊκό Κοινοβούλιο
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή-αγωγή παραδεκτή και βάσιμη
            
         κατά συνέπεια,
   
               —
            
            
               να ακυρώσει την έκθεση βαθμολογίας του προσφεύγοντος-ενάγοντος για το έτος 2015, καθώς και την απόφαση να απονεμηθούν σ’ αυτόν μόνον δύο μόρια αξιολογήσεως προσόντων για το ίδιο έτος·
            
         
               —
            
            
               να ακυρώσει την απόφαση της αρμόδιας για τους διορισμούς αρχής (στο εξής: ΑΔΑ) της 9ης Μαΐου 2017, με την οποία απορρίφθηκε η υποβληθείσα στις 13 Ιανουαρίου 2017 διοικητική ένσταση του προσφεύγοντος-ενάγοντος·
            
         
               —
            
            
               να υποχρεώσει το καθού-εναγόμενο να καταβάλει χρηματική ικανοποίηση, οριζόμενη κατά δίκαιη και εύλογη κρίση σε 9 000 ευρώ, προς αποκατάσταση της ηθικής βλάβης του προσφεύγοντος-ενάγοντος·
            
         
               —
            
            
               να καταδικάσει το καθού-εναγόμενο στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, ο προσφεύγων-ενάγων προβάλλει τρεις λόγους.
   
               1.
            
            
               Ο πρώτος λόγος αντλείται, αφενός, από παράβαση του άρθρου 41 του Χάρτη των Θεμελιωδών Δικαιωμάτων και του άρθρου 25 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και, αφετέρου, από παράβαση της υποχρεώσεως αιτιολογήσεως και από προσβολή των δικαιωμάτων άμυνας του προσφεύγοντος-ενάγοντος.
            
         
               2.
            
            
               Ο δεύτερος λόγος αντλείται από προσβολή του δικαιώματος ακροάσεως και από παράβαση του άρθρου 41 του Χάρτη.
            
         
               3.
            
            
               Ο τρίτος λόγος αντλείται από πρόδηλη πλάνη εκτιμήσεως.